open-index/open-wikipedia-markdown huggingface dataset:
1. FC Kleve

**1. FC Kleve** is 'n Duitse sportklub uit Kleef in die deelstaat Noord-Rynland-Wesfale, veral bekend vir sy sokkerafdeling. Behalwe sokker, bied die klub ook karate, gimnastiek, aërobiese oefeninge en tennis aan sy lede.

Die klub het in 2000 ontstaan met die samesmelting van *VfB Lohengrin 03 Kleve* en *SC Kleve 63*.

## Geskiedenis van die voorgangers 
### VfB Lohengrin 03 Kleve 
Die klub is in 1903 as *VfB 03 Cleve* gestig. Aangesien die meeste van die stigterslede werknemers van die plaaslike organisasie *Van-den-Berghschen Margarinewerke* was, het die klub die bynaam *"de Botter"* verkry. Die heel eerste internasionale wedstryd waaraan Duitsland op tuisbodem deelgeneem het op 16 Oktober 1910 het op die klub se tuisveld, *Sportplatz an der Triftstraße*, plaasgevind voor tussen 5&nbsp;000 en 10&nbsp;000 toeskouers ('n 1-2 nederlaag teen Nederland).

In 1920 het *VfB 03 Cleve* met *Turnklub Merkur Kleve* en *Clever Schwimm-Sportclub* saamgesmelt as die *Vereine für Turn- und Bewegungsspiele Cleve*. In 1921 is die klub herdoop na *VfB 03 Cleve*. Na die Tweede Wêreldoorlog is die klub in 1946 herstig as **VfB Lohengrin 03 Kleve** na 'n samesmelting met *SuL Kleve* (self 'n fusie uit 1936 tussen *VfB Lohengrin 1921 Kleve* en *FC Sparta 1921 Kleve*).

### SC Kleef 63 
Die gimnastiekklub *TV Cleve 1863* het in 1919 'n sokkerafdeling gekry toe dit met *Verein für Jugend und Volksspiele Cleve* saamgesmelt het. In 1924 het **SC Kleve 63** *(Sportclub Kleve 1863 e.V.)* uit die sokkerafdeling ontstaan.

Die genoemde *Verein für Jugend und Volksspiele Cleve* was self 'n samesmelting uit 1917 tussen *FC 1906 Cleve* en *Spielverein 1909 Cleve* (die klub het aanvanklik na die samesmelting bekendgestaan as *FC Hohenzollern Cleve*).

## Onlangse ligaplekke 
## Eksterne skakels 
* Amptelike klubblad
*Abseits Guide to German Soccer
Jan Steytler

[duimnael|links|270px|Die parlementêre koukus van die [Progressiewe Party in 1960 op die trappe voor die parlement afgeneem. Voor: Walter Stanford, Harry Lawrence, Boris Wilson, **Jan Steytler**, Helen Suzman, Colin Eglin, Owen Williams. Agter: Ray Swart, Clive van Ryneveld, John Cope, Zach de Beer, Ronald Butcher.]]

Dr. **Jan Steytler** (Burgersdorp, 26 Oktober 1910 - †25 Oktober 1990) was Kaaplandse leier van die Verenigde Party (V.P.) ten tyde van die Bloemfonteinse kongres van die party in 1959 toe die progressiewes weggebreek het om die Progressiewe Party onder leiding van Colin Eglin, Helen Suzman en andere te stig. Hy het ook uit die V.P. bedank.

Steytler wen in 1953 met 'n meerderheid van 1&nbsp;492 stemme teen C.G. Vorster, 'n Nasionalis in die destydse veilige Verenigde Party-setel Queenstown. 'n Buitengewone hoë stempersentasie van 96,2% in 1958 kos die V.P. amper die setel toe Steytler met slegs 13 stemme wen teen die Nasionale Party se H.H. Smit. In die volkstemming van 1960 oor republiekwording is die uitslag eweneens feitlik gelykop toe 5&nbsp;378 kiesers teen die republiek stem en 5&nbsp;257 daarvoor. Queenstown teken weer 'n baie hoë stempersentasie van 95,8% aan. In die verkiesing van die volgende jaar wen die Nasionale Party die eerste keer in Queenstown toe J.J. Loots 369 stemme meer as die V.P. se C.J.S. Wainwright kry. Omdat Queenstown toe so gelykop was, het Steytler in daardie verkiesing in Port Elizabeth-Suid vir die Progressiewe Party gestaan en met 2&nbsp;730 stemme teen die V.P. se R.P. Plewman verloor. Hy is nooit weer tot die parlement verkies nie.

Steytler het die partyleier van die P.P. geword op die stigtingskongres op 13 November 1959 en dit gebly tot in Desember 1970, maar was baie minder sigbaar as Helen Suzman, die party se enigste Parlementslid van die verkiesing op 18 Oktober 1961 tot en met die verkiesing van 1974, toe vyf ander L.P.'s ook verkies is. 'n Sesde lid is kort daarna in die tussenverkiesing in Pinelands verkies.

Steytler is eers deur Harry Lawrence, voormalige kabinetsminister en die mees senior V.P.-lid wat die party in 1959 verlaat het, opgevolg as tydelike leier, waarna Colin Eglin leier geword het in Februarie 1971.

## Bronne 
* *Amptelike Jaarboek van die Republiek van Suid-Afrika 1983*. 1983. Johannesburg: Chris van Rensburgpublikasies.
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Heaton Nicholls

Senator **George Heaton Nicholls** was 'n Suid-Afrikaanse politikus en diplomaat.

Hy is in 1876 in Hounslow, Londen gebore en sluit hom later aan by die Britse leër en doen diens in die Duke of Cornwall's Light Infantry in Opper-Birma en Afghanistan. Nicholss kom in 1900 tydens die Tweede Vryheidsoorlog van Ceylon na Suid-Afrika, sluit aan by die Noord-Rhodesiese Polisie, waar hy as polisiekommissaris in Noordwes-Rhodesië dien, en vergesel hoofman Lewanika op sy besoek aan Londen vir die kroning van koning Edward VII. 

Ná verdere diens in die res van Afrika, vestig Nicholls hom in Natal as suiker boer waar hy bekendheid verwerf as voorsitter van die Zululand Sugar Planters' Union en stig ook die Umfolozi Co-operative Sugar Planters. 

In 1920 word hy die eerste keer tot die Parlement verkies as lid vir Zoeloeland, waar hy blyk 'n sterk voorstander van die Britse saak te wees. Hy was lid van die parlementêre afvaardiging na Kanada in 1928 en woon die Rykskonferensie in Londen in 1931 as raadgewer by, onderhandelinge oor die toekoms van Indië asook baie ander belangrike gebeure.

Hy is later aangestel as voltydse lid van die Naturellesake-kommissie. Daarna dien hy van 1944 as hoë kommissaris van die Unie in Londen en administrateur van Natal. In 1948 word hy senator. 

Hy bedank uit die Verenigde Party en word op 'n hoë ouderdom leier van die Verenigde Federale Party in 1953, maar die party ontbind kort daarna nadat dit geen steun werf nie. Nicholls bedank in 1954 as senator. Die party was 'n herlewing in veral Natal van die Britsgesinde Unionisteparty en die Dominiumparty van vroeër jare.

Uit sy pen het verskyn 'n roman genaamd "Bayete", wat gehandel het oor die swart bedreiging vir die wit beskawing. Nicholls sterf op 26 September 1959 in Durban.

## Verwysings
SpVgg Beiere Hof

**SpVgg Beiere Hof** is 'n Duitse sokkerklub uit Hof in die deelstaat Beiere.

## Geskiedenis 
Op 1 Junie 1910 is die *Ballspielclub Hof* gestig en sy naam is 'n jaar later verander in *Britannia Hof*. Die klub het in 1913 met *FC Roland Hof* en *FC Phönix Hof* saamgesmelt. Aangesien Engeland een van Duitsland se teenstanders was in die Eerste Wêreldoorlog, is die klubnaam *Britannia* in 1914 verander na *FC Bayern Hof*.

Die klub het in 1959 na die Oberliga Suid gepromoveer, destyds die hoogste klas. In 1967, 1968 en 1972 het die klub aan die uitspeelwedstryde om promosie na die Bundesliga deelgeneem, maar was elke keer onsuksesvol.

In 2005 het die klub met *SpVgg Hof* saamgesmelt en sy huidige naam aangeneem.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Dominiumparty

[duimnael|regs|220px|Kol. [Charles Stallard, enigste leier van die Dominiumparty.]]

Die **Dominiumparty** is van 29 tot 31 Oktober 1934 gestig, toe die samesmelting van die Suid-Afrikaanse Party en Nasionale Party in die uiteindelike Verenigde Party onafwendbaar geblyk het, maar Britsgesinde V.P.-lede in veral Natal hulle nie met 'n party wat Suid-Afrika se belange bo dié van Brittanje gestel het, kon vereenselwig nie.

## Stigting 
Die Dominiumparty is in hoofsaak gestig omdat sy ondersteuners nie vir genl. J.B.M. Hertzog, wat hulle beskou het as die vergestalting van Afrikaner-nasionalisme, vertrou het nie. Die party word dus onder leiding van kol. C.F. Stallard in Roodepoort in Oktober 1934 gestig. In sy beleid het die party Britse Ryksbelange voorop gestel en wou dus samewerking tussen alle lede van die Britse Statebond bevorder. Ook wat verdediging betref, het die party geglo dit kan net geskied in samehang met die belangriker werksaamhede van die Britse Ryk in dié verband. Verder wou die party werkloosheid bekamp en snaaks genoeg verstedeliking van alle bevolkingsgroepe omkeer. Die party het ook die handhawing van die beperking op immigrasie deur Indiërs voorgestaan, maar was ten gunste van die behoud van swart stemreg in Kaapland.

## Verdwyning 
Met die toetrede van Suid-Afrika tot die Tweede Wêreldoorlog en die bedanking van Hertzog uit die V.P., stel genl. Jan Smuts 'n nuwe koalisieregering saam, waarin lede van sowel die Arbeidersparty as die Dominiumparty dien. Voor die einde van 1945 bedank Stallard uit die kabinet en neem sy plek in die opposisiebanke in. Twee jaar later bedank hy as partyleier. Die res van die Dominiumparty se lede vorm in 1947 saam met afvalliges van die Arbeidersparty die Suid-Afrikaanse Party, maar die party verdwyn 'n jaar later van die politieke toneel.

## Laaste verkiesing 
In die verkiesing van 1943 slaag die Dominiumparty daarin om sewe L.P.'s verkies te kry. In Oos-Londen-Noord word R.M. Christopher met 'n reuse-meerderheid van 4 424 stemme teenoor 'n onafhanklike, Kommunis, en nog 'n onafhanklike verkies. In Natal, die tuiste van die Dominiumparty, word kandidate verslaan in Durban-Berea, Durban-Punt en Durban-Umbilo, maar haal die paal in Durban-Musgrave, Durban-Sentraal, Durban-Umlazi, Natal-Suidkus, Pietermaritzburg-Distrik (waar die leier, kol. Charles Stallard die paal haal) en Pinetown. Die totale stemme vir die party was 29&nbsp;023, sowat 23&nbsp;000 minder as in die verkiesing van 1938, maar die getal setels het met net een afgeneem.

## Steun in verkiesings 
Die Dominiumparty het net aan twee verkiesings deelgeneem.

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
* Van der Spuy, D.C. (hoofred.), *Amptelike Jaarboek van die Republiek van Suid-Afrika* (Eerste Uitgawe), Departement van Inligting, Pretoria, 1975.
* Mostert, J.P.C., *Politieke Partye in Suid-Afrika*, Instituut vir Eietydse Geskiedenis, U.O.V.S., Bloemfontein, 1986.
Chemnitzer FC

[duimnael|regs| *Oude Stadion an der Gellerstraße*, [Chemnitz vóór de conversie]]

**Chemnitzer FC** is 'n sokkerklub uit Chemnitz in die deelstaat Sakse.

## Geskiedenis 
In 1920 is die *Polizei Sportverein Chemnitz* gestig. Na die hervorming van die Duitse sokkerstruktuur in 1933 onder impuls van die Derde Ryk het die klub in die Gauliga Sakse meegeding. Die klub het die liga in 1935 en 1936 gewen en na die uitspeelwedstreyde om die Duitse kampioenskap deurgedring. In 1935 het die klub die halfeindstryd gehaal, maar met 2-3 teen FC Schalke 04, die uiteindelike kampioen, vasgeval. In 1942 het die klubnaam verander na *SG Ordnungspolizei Chemnitz*. Na die Tweede Wêreldoorlog is die klub herstig in 1946 as *SG Chemnitz Nord*. Soos vele ander Oos-Duitse klubs het die klub hierna heelwat naamsveranderingene ondergaan (kyk hieronder). Die Oos-Duitse regime het die stad Chemnitz se naam in 1953 na *Karl-Marx-Stadt* verander.

In 1956 het die klub met *SC Motor Karl-Marx-Stadt* saamgesmelt en as *FC Karl-Marx-Stadt* sy grootste prestasie in 1967 behaal toe hy die Oos-Duitse kampioen geword het. Die klub het ook 3 keer die eindstryd om die FDGB-Pokal gehaal (in 1969, 1983 en 1989), maar is elke slag verslaan. In 1989 het die klub die kwarteindstryd van die UEFA-beker bereik, waar dit deur Juventus FC verslaan is.

## Naamsveranderinge 
* 1920 - Polizei Sportverein Chemnitz
* 1942 - SG Ordnungspolizei Chemnitz
* 1946 - SG Chemnitz-Nord
* 1950 - BSG Fewa Chemnitz
* 1951 - BSG Chemie Chemnitz
* 1953 - BSG Chemie Karl-Marx-Stadt (verandering van stadsnaam)
* 1963 - SC Motor Karl-Marx-Stadt
* 1966 - FC Karl-Marx-Stadt
* 1990 - Chemnitzer FC (verandering van stadsnaam)

## Erelys 
* Oos-Duitse kampioen: 
** 1967

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Reformisteparty

[duimnael|250px|links|[Harry Schwarz, enigste leier van die Reformisteparty.]]
Die **Reformisteparty** was 'n Suid-Afrikaanse politieke party wat net vyf maande in 1975 bestaan het.

Weens geskille binne die Verenigde Party het vier Volksraadslede onder leiding van Harry Schwarz tydens die parlementsitting van 1975 weggebreek en die Reformisteparty op 11 Februarie 1975 gestig. Die party was 'n voorstander van die verwydering van alle rassediskriminerende praktyke, regerings- en grondwetlike verandering net deur middel van die demokratiese proses en die handhawing van maatskaplike en ekonomiese geregtigheid.

Die party het op 25 Julie 1975 met die Progressiewe Party saamgesmelt onder leiding van Colin Eglin en so het die Progressiewe Reformisteparty ontstaan.
Tribune Tower

duimnael|200px|Tribune Tower

**Tribune Tower** is 'n wolkekrabber in 425 North Michigan Avenue in Chicago (Illinois, Verenigde State). Die gebou in die Neogotiese styl is in die tydperk tussen 1923 en 1925 opgerig en huisves onder meer die hoofkwartier van die invloedryke dagblad *Chicago Tribune* en die ateljee van die radiostasie *WGN Radio*. Die wolkekrabber, wat deur Raymond Hood en John Mead Howell ontwerp is, het 'n hoogte van 141 meter en toon sekere ooreenkomste met die katedraal van Rouen se *Tour de Beurre* ("botter-toring") in Normandië (Frankryk) en die toring van die katedraal in Mechelen (Vlaandere, België).

## Geskiedenis 
Die dagblad *Chicago Tribune* het in 1922 'n internasionale ontwerpkompetisie vir sy nuwe hoofkwartier met 'n prysgeld van VSA-$ 50&nbsp;000 vir die "pragtigste en mees opvallende gebou ter wêreld" aangebied. Die kompetisie het groot publisiteit in die media verkry, en die meer as 260 inskrywings, wat ontvang is, word as 'n unieke wentelpunt in die geskiedenis van die Amerikaanse argitektuur beskou.

Die Neo-Gotiese ontwerp van die New Yorkse argitekte Howells & Hood (John Mead Howells en Raymond Hood) met steunbere bo-op was die wenner. Soos by Hood se ander projekte is die beeldhouwerk en versierings deur die Amerikaanse kunstenaar Rene Paul Chambellan uitgevoer.

Op 11 April 2006 is die *McCormick Tribune Freedom Museum*, wat twee verdiepings beslaan, in die gebou geopen.

## Argitektuur 
duimnael|links|200px|Versierings oor die hoofingang
Die Tribune Tower is 'n beton-staalraamwerk-ontwerp, met fasades wat van Indiana-kalksteen in verskillende skakerings van grys gemaak is, en die totale boukoste het VSA-$ 8 miljoen beloop. Vertikale steunbere, wat van die massiewe blok van laer verdiepings na bowe loop, skep die optiese indruk dat die wolkekrabber hoër sou verrys as oor 36 verdiepings. Die argitektoniese besonderhede van die wolkekrabber word snags deur vloedligte verlig.

Die gebou pronk met grappige verwysings na die twee argitekte – reliëfs naby die hoofingang wat Robin Hood (Raymond Hood) en 'n huilende hond (John Mead Howells) uitbeeld.

Nog voor die oprigting van die wolkekrabber het die Chicago Tribune se korrespondente op versoek van die uitgewer, kolonel Robert R. McCormick, rotse en bakstene van historiese besienswaardighede van dwarsoor die wêreld saamgebring. Baie van hierdie stene is by die bou van die laer verdiepings gebruik en van 'n inskrif voorsien wat na hulle geografiese oorspronge verwys.

Die 136 fragmente sluit stene van die katedrale van Trondheim (Noorweë) en Parys (Notre-Dame), Taj Mahal (Indië), die Groot Muur van China, Abraham Lincoln se graf, die Groot Piramide, Alamo, die Berlynse Muur en ander in. Een van die laaste byvoegings was 'n stukkie staal van die New Yorkse Wêreldhandelsentrum se bouvalle.

Rene Paul Chambellan se bydraes sluit 'n aantal geutspuite en die beroemde Aesopus-reliëf oor die hoofingang in. Een van die geutspuite, 'n padda, is 'n grappige verwysing na Chambellan en sy Franse afkoms.

## Eksterne skakels 
* Chicago Tribune Tower
Progressiewe Reformisteparty

duimnael|links|Helen Suzman in 1959. Sy was een van die PRP se eerste LP's.
Die **Progressiewe Reformisteparty** het op 26 Julie 1976 tot stand gekom uit 'n samesmelting van die Reformisteparty onder leiding van Harry Schwarz en die Progressiewe Party onder leiding van Colin Eglin, wat ook die eerste en enigste partyleier was. Albei partye het uit die Verenigde Party ontstaan.

Die party het nooit 'n algemene verkiesing betwis nie (hoewel S.A. Pitman vir 'n verrassing gesorg het toe hy in 'n tussenverkiesing op 5 Mei 1976 in Durban-Noord, 'n veilige VP-setel, wen), want op 5 September 1977 het dit saamgesmelt met 'n groep lede van die Verenigde Party wat nie bereid was om by die Nuwe Republiekparty aan te sluit nie. Die eerste leier was weer Eglin. Die nuwe party het as die Progressiewe Federale Party bekend gestaan en het tydens die verkiesing van 1977 die amptelike opposisie in die Volksraad geword.
Ray Swart

duimnael|links|180px|Ray Swart, 1960.

[duimnael|regs|360px|Die parlementêre koukus van die [Progressiewe Party in 1960 op die trap voor die parlement afgeneem. Voor: Walter Stanford, Harry Lawrence, Boris Wilson, Jan Steytler, Helen Suzman, Colin Eglin, Owen Williams. Agter: Ray Swart, Clive van Ryneveld, John Cope, Zach de Beer, Ronald Butcher.]]

**Ray Albert Francis Swart** (Bethlehem, Vrystaat, 28 Februarie 1928) was 'n Suid-Afrikaanse politikus.

Hy ontvang sy opleiding in Durban, waar hy hom as prokureur bekwaam het. Op 'n baie vroeë ouderdom het hy in die politiek begin belang stel en was aanvanklik ondersteuner van die Verenigde Party, vir wie hy in 1953 as Parlementslid vir Zoeloeland verkies is. 

Met die stigting van die Progressiewe Party in 1959 het hy die nuwe party se leier in Natal geword, hoewel hy sy setel in die verkiesing van 1961 verloor het. Hy was nie een van die sewe Parlementslede wat vir die party in 1974 verkies is nie, maar keer ná die verkiesing van 1977 terug as L.V. vir Musgrave in Durban. Ná die stigting van die Progressiewe Federale Party word hy partyvoorsitter.
474 v.C.

## Gebeure 
* Die Etruskers word by Kyme (Cumae) deur die Grieke van Suid-Italië onder leiding van Hiëro van Sirakuse verslaan.  Dit lei tot die vermindering van die Etruskiese invloed in Midde-Italië.
* Die Griekse digter Pindarus vertrek na Thebe.

## Geboortes 
*

## Sterftes 
*

## Verwysings 
*
Duitse sokkerbond

Die **Duitse sokkerbond**, beter bekend as die **DFB** (*Deutscher Fußball-Bund*, [ˈdɔʏtʃɐ ˈfuːsbalˌbʊnt]) is die Duitse lid van FIFA.

Die DFB is in 1900 in Leipzig opgerig deur afgevaardigdes van 86 klubs en was in 1904 'n stigterslid van FIFA. Na die Tweede Wêreldoorlog is die DFB in 1945 ontbind en eers op 10 Julie 1949 in Stuttgart heropgerig.

Die bond het 6 miljoen lede in 26&nbsp;000 klubs en is die grootste sportbond in die wêreld. Twee miljoen lede is aktief in 170&nbsp;000 spanne. Ongeveer 870&nbsp;000 lede is vroulik. Die vroue en meisies speel in 8&nbsp;600 spanne.

Die DFB is onder meer verantwoordelik vir die organisering van die Bundesliga, 2. Bundesliga en die DFB-Pokal. Die organisasie is ook verantwoordelik vir die Duitse nasionale sokkerspan. Die Duitse sokkerbond het reeds belangrike toernooie soos die FIFA Sokker-Wêreldbekertoernooi in 1974, FIFA Sokker-Wêreldbekertoernooi in 2006 en 'n aantal UEFA Europa-bekers aangebied.

## Eksterne skakel 
*  Amptelike webwerf van die DFB
Nasionale Konserwatiewe Party

Die **Nasionale Konserwatiewe Party** (NKP) was die derde afstigting van die Verenigde Party ná die party die verkiesing in 1948 teen die Nasionale Party verloor.

Ná afloop van die parlementsitting van 1953 word vyf V.P.-lede, waaronder Abraham Jonker en Bailey Bekker, uit die party geskors omdat hulle die party gekritiseer het vir sy hantering van die Kleurlingstemreg-vraagstuk. Hulle het gereken die V.P. moes 'n kompromis met die regering probeer bereik het en was dus lede van die party se regtervleuel, wat ongelukkig was omdat die party al linkser begin neig het onder adv. J.G.N. Strauss. Hulle wou graag sien dat die bruin kiesers op 'n aparte kiesersrol ingesluit word. 

Aan die begin van die 1954-parlementsitting het twee lede hulle by die geskorste lede aangesluit en aan die einde van die jaar het hulle die Nasionale Konserwatiewe Party gestig. 

Die party het niks uitgerig nie en ontbind op 23 Januarie 1957. Drie L.P.'s sluit later by die N.P. aan, een keer terug na die V.P., twee verdwyn van die politieke toneel. Die enigste leier van die party was Bailey Bekker, L.V. vir Johannesburg-Noord.
Suidwes-Afrika

duimnael|links|Vlag van Suidwes-Afrika vanaf 9 Julie 1915 tot 28 Junie 1919
duimnael|links|Vlag van Suidwes-Afrika vanaf 28 Junie 1919 tot 31 Mei 1928
**Suidwes-Afrika** (Duits: *Südwestafrika*, Engels: *South-West Africa*, Nederlands: *Zuidwest-Afrika*; kort *SWA*) is 'n voormalige Volkebond-mandaat van Suid-Afrika, wat tussen 1915 en 1990 op die gebied van die huidige Republiek van Namibië bestaan het.

Die Unie van Suid-Afrika het die gebied op 9 Julie 1915 tydens die Eerste Wêreldoorlog (sien Suidwes-Afrika-veldtog) van die Duitse Keiserryk verower en geannekseer. Met die Verdrag van Versailles, wat ná die Eerste Wêreldoorlog op 28 Junie 1919 onderteken is, het die Volkebond die gebied aan Suid-Afrika oordra. Op 14 Desember 1946 het die Verenigde Nasies die gebied van Suid-Afrika se heerskappy ontbind, wat die Unie geïgnoreer het en Suidwes-Afrika tot sy vyfde provinsie verklaar het.

Op 27 Oktober 1966 het die Verenigde Nasies die gebied as Namibië onder sy eie regering gestel, wat tot die Namibiese Onafhanklikheidsoorlog van die SWAPO teen Suid-Afrika gelei het. 1971 het die Internasionale Geregshof die Suid-Afrikaanse besetting vir ongrondwetlik met die internasionale reg verklaar, wat sedert die mid-1970's tot 'n voortdurende oorgangsproses tot die onafhanklikheid van Namibië gelei het.

## Bantoestans 
[duimnael|links|200px|Die Odendaal-plan vir [Bantoestans in Suidwes-Afrika in 1964.]]
duimnael|links|200px|Kaart van tuislande in Suidwes-Afrika in 1978.
Die Suid-Afrikaanse regering het 10 bantoestans in Suidwes-Afrika in die laat 1960's en vroeë 1970's in ooreenstemming met die Odendaal-plan, waarvan vier selfregering toegestaan is, gestig. Hierdie Bantoestans is in 1980 met outonome regerings vervang, wat op etnisiteit gebaseer was.

Die bantoestans was:
* Boesmanland
* Damaraland
* Oos-Caprivi (selfregerend 1976)
* Hereroland (selfregerend 1970)
* Kaokoland
* Kavangoland (selfregerend 1973)
* Namaland
* Ovamboland (selfregerend 1973)
* Rehoboth
* Tswanaland

## Verwysings 
## Bronne 
* SWA/Namibië: Grondslae vir die toekoms. In: Suid-Afrikaanse Panorama. Jaargang 34, nr. 7, Augustus 1989. ISSN 0491-4783
*  Johannes Paul: *Deutsche, Buren und Engländer in Südwestafrika. Begleitwort zu einer Nationalitätenkarte der Europäer in Südwestafrika.* In: „Koloniale Rundschau“ Heft 9/10, 1931.
*  Johannes Paul: *Deutsch-Südwestafrika*. In: *Handwörterbuch des Grenz- und Auslandsdeutschtums*, hrsg. von Carl Petersen; Otto Scheel; Paul Hermann Ruth; Hans Schwalm.

## Eksterne skakels 
*
Leslie Rubin

duimnael|Leslie Rubin (1986)
**Leslie Rubin** (5 Augustus 1909 - 28 Maart 2002) was 'n Suid-Afrikaanse senator en in 1953 een van die stigterslede van die Liberale Party, toe vooraanstaande lede van die Verenigde Party die party verlaat het uit protes teen die party se gebrekkige visie ten opsigte van 'n rassebeleid. Hy is verkies tot ondervoorsitter.

## Verwysings 
## Eksterne skakel 
*  Doodsberig in *The Guardian*
*Toespraak deur Nelson Mandela in 1993 waarin hy Jode soos Rubin se aandeel in die vryheidstryd loof
*Toespraak deur Annelizé van Wyk, waarin sy na Rubin verwys
Harry Schwarz

[duimnael|links|Harry Schwarz (links) saam met oudpresident [George H.W. Bush (regs) in 1991.]]
[duimnael|links|Die destydse Suid-Afrikaanse ambassadeur tot die Verenigde State, Harry Schwarz, onthul die nuwe [vlag van Suid-Afrika op 6 Mei 1994.]]
**Harry Heinz Schwarz** (Keulen, Republiek van Weimar, 13 Mei 1924 – 5 Februarie 2010, Johannesburg, Suid-Afrika) was 'n Suid-Afrikaanse politieke leier en leier van die kortstondige Reformisteparty.

Hy emigreer as seun na Suid-Afrika weens die toename in Jodehaat in Duitsland, waarna hy 'n leerder was aan die Laerskool Tamboerskloof, die SACS in die Kaap en die Hoër Seunskool Jeppe in Johannesburg. Na matriek het hy hom as regsgeleerde aan die Universiteit van die Witwatersrand en aan die Universiteit van Londen bekwaam.

Sy politieke loopbaan het in 1951 begin toe hy as kandidaat van die Verenigde Party lid van die Johannesburgse stadsraad word. In 1958 word hy tot die Transvaalse Provinsiale Raad verkies en word leier van die Amptelike Opposisie. Hy word in 1974 verkies as Volksraadslid vir Yeoville.

Schwarz verlaat die Verenigde Party vroeg in die parlementsitting van 1975 saam met vier ander Volksraadslede en stig saam met hulle op 11 Februarie 1975 die Reformisteparty. Ná geslaagde onderhandelings met die Progressiewe Party smelt die twee partye saam as die Progressiewe Reformisteparty op 25 Julie 1975 met Colin Eglin as leier. Hy bly daarna lewenslank lid van agtereenvolgens die Progressiewe Federale Party, Demokratiese Party en Demokratiese Alliansie.

Schwarz is deur sy ou skool, die Hoër Seunskool Jeppe in Johannesburg, aangewys as politikus van die eeu vir sy werk as lid van die verdediging in die Rivonia-verhoor.

Sedert 1991 en ook tydens die bewind van die eerste Regering van Nasionale Eenheid was hy Suid-Afrika se ambassadeur in Washington, D.C., nadat hy deur president Nelson Mandela versoek is om in die amp aan te bly tot in Januarie 1995.

## Verwysings 
## Eksterne skakels 
* Doodsberig in *Beeld*
Kemptonpark

[duimnael|280px|Airways Park, die hoofkantoor van die [Suid-Afrikaanse Lugdiens]]
**Kemptonpark** is 'n stad aan die Oos-Rand van Gauteng, Suid-Afrika. 

## Geskiedenis 
Dit is in 1903 gestig toe Karl Wolff 'n gedeelte van die plaas Zuurfontein verdeel het in standplase en dit genoem het na Kempten, sy geboortestad in Beiere, Duitsland. Dit is noordoos van Johannesburg en suid van Pretoria geleë. Dit het in 1992 stadstatus gekry.

## Infrastruktuur 
### O.R. Tambo Internasionale Lughawe 
Die lughawe Jan Smuts is in 1952 geopen op grond aan die suidekant van die dorp. Die lughawe se naam is in die laat 1990's verander na Johannesburg Internasionale Lughawe en weer in 2006 na O.R. Tambo Internasionale Lughawe. 

### Gautrein 
Daar is 'n Gautreinstasie by die lughawe.

### Paaie 
Die R21 en R24 snelweë verbind die stad met die N3, N12, N14 en N17 nasionale paaie.

### Skole 
Van die stad se groot hoërskole is die Hoërskool Jeugland, Hoërskool Kempton Park, Hoërskool Birchleigh, Norkem Park High, Sir Pierre van Ryneveld en Curro Serengeti Akademie.

## Bestuur 
Kemptonpark is sedert 2000 deel van die Ekurhuleni Metropolitaanse Munisipaliteit. Die woonbuurte wat onder Kemptonpark val sluit in: Birchleigh, Birchleigh-Noord, Kemptonpark-Wes, Edleen, Van Riebeeckpark, Glen Marais, Allen Grove, Nimrodpark, Rhodesfield, Bonaeropark, Terenure, Estherpark, Norkempark, Aston Manor, Croydon en Spartan. Laasgenoemde is 'n uitgebreide industriële gebied. Tembisa is 'n groot tradisioneel swart woonbuurt wat ook deel vorm van die stad.

## Gebore 
*Ryan Cox (1979-2007), fietsryer.

## Sien ook 
* Gereformeerde kerk Kempton Park
* Lys van dorpe in Suid-Afrika
* NG gemeente Kemptonpark

## Verwysings
Colin Eglin

[duimnael|links|upright|Colin Eglin tydens die [Tweede Wêreldoorlog]]
[duimnael|links|Die parlementêre koukus van die [Progressiewe Party in 1960 op die trappe voor die parlement afgeneem. Voor: Walter Stanford, Harry Lawrence, Boris Wilson, Jan Steytler, Helen Suzman, Colin Eglin, Owen Williams. Agter: Ray Swart, Clive van Ryneveld, John Cope, Zach de Beer, Ronald Butcher.]]
[duimnael|links|Foto van plakkaat geneem van die koukus van die P.F.P. in 1988. Colin Eglin staan voor aan [Helen Suzman se regterkant.]]
**Colin Eglin** (14 April 1925 – 30 November 2013) was van 1970 meermale leier van die Progressiewe Party en sy opvolgers.

## Opleiding 
Colin Wells Eglin is op 14 April 1925 in Seepunt, Kaapstad, gebore en voltooi sy skoolopleiding aan die Hoërskool De Villiers Graaff op Villiersdorp. Daarna dien hy in die Tweede Wêreldoorlog in Italië voor hy hom as landmeter bekwaam aan die Universiteit van Kaapstad.

## Politieke loopbaan 
Sy politieke loopbaan begin op die ouderdom van 26, toe hy van 1951 tot 1954 in die dorpsraad van Pinelands dien. Daarna was hy lid van die Provinsiale Raad en word in 1958 se algemene verkiesing 'n Parlementslid vir die Verenigde Party in Pinelands.

In 1959, tydens die V.P. se kongres in Bloemfontein, bedank hy en ander progressiewe lede van die V.P., die sogenaamde "Jong Turke", en stig op 13 November daardie jaar die Progressiewe Party, voorloper van die huidige Amptelike Opposisie, die Demokratiese Alliansie. Eglin was Kaaplandse voorsitter van die P.P. van 1959 tot 1966 en daarna nasionale voorsitter van 1966 tot 1971. Hy verloor sy parlementêre setel, Pinelands, in die verkiesing van 1961, maar keer terug na die Parlement in 1974 as Volksraadslid vir Seepunt, ná hy in 1966 en 1970 daar verloor het, wat hy bly tot met die koms van die demokrasie in 1994. Hy dien daarna nog tot 2004 as eers voorbanker-L.P. van die Demokratiese Party en later die Demokratiese Alliansie.

## Politieke leier 
Eglin is in Februarie 1971 verkies as leier van die Progressiewe Party, hoewel hy nie 'n L.V. was nie. Met die samesmelting van die Progressiewe Party en die Reformisteparty in Julie 1975, word Eglin leier van die Progressiewe Reformisteparty. Op 28 Junie 1977 ontbind die Verenigde Party en word die Nuwe Republiekparty gestig. 'n Groep oud-V.P.-lede, onder aanvoering van Japie Basson, weier om by die N.R.P. aan te sluit en saam met die P.R.P. stig hulle op 5 September 1977 die Progressiewe Federale Party, weer met Eglin as leier en later leier van die Amptelike Opposisie ná die verkiesing van 30 November 1977.

Hy word op 3 September 1979 opgevolg deur die jong, charismatiese dr. Frederik Van Zyl Slabbert. Ná Slabbert in 1986 bedank, word Eglin weer partyleier tot hy vervang word deur dr. Zach de Beer.

## Bronne 
* Mostert, J.P.C., *Politieke Partye in Suid-Afrika*, Instituut vir Eietydse Geskiedenis, U.O.V.S., Bloemfontein, 1986.
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.

## Eksterne skakels 
* Biografie op Juggle.com
Edgar Brookes

**Edgar Harry Brookes** (Smethwick, Engeland, 4 Februarie 1897 - 1979) was die nasionale voorsitter van die Liberale Party van 1963 tot 1968, geskiedskrywer, senator en hoogleraar.

Brookes het studeer aan die Universiteit van Suid-Afrika en die London School of Economics. Van 1920 tot 1933 was hy hoogleraar in openbare administrasie en politieke wetenskap aan die Universiteit van Pretoria (destyds die Transvaalse Universiteitskollege), waarna hy prinsipaal was van die bekende sendinginrigting Adamskollege in Natal van 1933 tot 1945. 

Hy word verteenwoordiger van swart belange in die Senaat in 1937, 'n pos wat hy tot 1952 beklee. Van 1945 tot 1950 is hy ook lid van die Naturellasake-kommissie en drie termyne lank president van die Suid-Afrikaanse Instituut vir Rasse-aangeleenthede, waarvan hy ook medestigter was, omdat hy intens belang gestel het in die vordering en vooruitgang van gekleurde Suid-Afrikaners. In 1927 was hy afgevaardigde van Suid-Afrika na die Volkebond en in 1947 na UNESCO. 

Brookes was hoogleraar in geskiedenis en politieke wetenskap aan die Universiteit van Natal van 1959 tot 1962. Die volgende jaar word hy nasionale voorsitter van die Liberale Party en bly in die amp tot die party se gedwonge ontbinding in 1968. 

## Publikasies 
* "History of Native Policy in South Africa" (1924)
* "The City og God" (1960)
* "A History of the University of Natal" (1967)

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
* *Africa South of the Sahara*, Europa Publications Limited, Londen, 1975.
* "Apartheid: A Document Study of Modern South Africa" (1968)
Home Insurance Building

duimnael|regs|220px|Die Home Insurance Building

Die **Home Insurance Building** is 'n kantoorgebou in Chicago (Illinois, Verenigde State), wat in 1885 opgerig is. Die gebou, wat reeds in 1931 afgebreek is om plek te maak vir die Field Building (tans die LaSalle Bank Building), het oor tien verdiepings met 'n hoogte van 42 meter (138 voet) beskik en word deur sommiges as die eerste wolkekrabber ter wêreld beskou. Die gebou is deur die argitek en ingenieur William LeBaron Jenney ontwerp.

## Argitektuur 
Die Home Insurance Building is 'n tipiese voorbeeld van die Chicago School se argitektuur. Dit was die eerste gebou met 'n staalraamwerk, alhoewel merendeels giet- en smeedyster vir sy konstruksie gebruik is. Vanweë sy unieke argitektuur en raamwerk, wat die gewig gedra het, word die kantoorgebou dikwels as die eerste wolkekrabber ter wêreld beskryf. Hierdie bewering word nogtans deur talle deskundiges betwis, aangesien die Home Life Insurance-gebou eerder 'n soort hibriedkonstruksie verteenwoordig.

Volgens 'n forensiese ondersoek net voor sy sloping is vasgestel dat die gebou wel die eerste was, waarin sowel die verdiepings asook die buitemure net deur sy metaalraam gedra is. Desondanks dui die besonderhede van die ondersoek daarop dat die gebou se gewig ook op sy messelwerkelemente gerus het, veral om dit teen die sterk plaaslike winde te beskerm. Die gebou se gewig was volgens die ondersoek net sowat 'n derde van 'n soortgelyke steengebou, en munisipale beamptes was so verontrus hieroor dat hulle die boubedrywighede stopgesit het terwyl hulle die gebou se veiligheid ondersoek het.

In 1890 is twee bykomende verdiepings bo-op die oorspronklike gebou bygevoeg.
Pous Linus

Die heilige **Linus** was tussen 67 en 76 die tweede pous. Artaud de Montor skryf dat hy die seun was van Herculanus, van die Mauri familie van Volterra en dat hy op twaalfjarige leeftyd na Rome gestuur is waar hy Simon Petrus ontmoet het. Hy word beskou as die opvolger van Petrus as biskop van Rome. Irenaeus van Lyon beskou Linus as dieselfde persoon as die een waaroor Paulus praat in 2. Tim 4: 21.

"Doen jou bes om nog voor die winter te kom. Eubulus, Pudens,
**Linos**, Claudia en al die broers stuur vir jou groete."

Tydens sy pontifikaat word die eerste 15 biskoppe aangestel. Sy opvolger was Anacletus. Eusebius skrywe dat Linus twaalf jaar lank biskop van Rome was (van circa 66 tot 78).

Volgens die Liber Pontificalis is hy as martelaar dood. Dit is egter onwaarskynlik, aangesien daar in die jaar van sy dood nie groot Christenvervolgings was nie.

In die Rooms-Katolieke Kerk word hy as heilige vereer, met 23 September as sy feesdag. Volgens die amptelike pouslys van die Vatikaan was hy pous van 67 tot 76.

## Verwysings 
## Bronne 
* Maxwell-Stuart, P.G. (1997). Chronicle of the Popes. Thames Hudson Ltd., London. 

## Eksterne skakels 
## Opvolging 
|}
Poker

duimnael|regs|300px|'n Pokertafel.

**Poker** is 'n gewilde kaartspeletjie wat in dobbelary of vir vermaak gebruik word. Die algemeenste formaat is waar 'n aantal spelers meeding om 'n sentrale pot waarin elke speler weddenskappe plaas. Die speler met die beste kombinasie kaarte wen die sentrale pot of 'n speler wen die pot wanneer die speler 'n weddenskap in die sentrale pot maak wat deur geen ander speler geroep word nie. Poker kan ook verwys na videopoker, 'n tipe dobbelmasjien wat algemeen in dobbelhuise voorkom en waarin spelers teen die dobbelhuis meeding.

## Pokervariasies 
Daar is verskeie variasies van poker. Elke variasie volg dieselfde patroon. Die gewildste variasie is tans Texas Hold'em waarin elke speler 2 kaarte ontvang en 5 sentrale kaarte gedeel word wat deur elke speler gebruik kan word. Die speler wat die beste moontlike hand met die 7 kaarte kan maak, wen die pot. Ander variasies sluit in Draw Poker, Stud Poker en Omaha. Video-poker maak oor die algemeen gebruik van die Draw Poker-variasie.

## Pokerformate 
Poker kan in 'n kontant- of toernooiformaat gespeel word. In kontantformaat wed en wen die spelers fisiese kontant in elke hand wat gespeel word. In toernooiformaat sal elke speler 'n kontantinskrywing betaal waarna met denkbeeldige kontant gespeel word. 'n Speler is uit die toernooi wanneer hy al sy denkbeeldige kontant verloor het. Kontantpryse word gewoonlik aan die laaste paar spelers in die toernooi toegeken. Die speler wat die toernooi wen, kry die grootste aandeel.

## Pokerhande 
duimnael|Poker Hand Rankings Chart
* **Royal flush**: Vyf opeenvolgende kaarte van dieselfde soort, met die aas as die hoogste kaart. *Byvoorbeeld:* **A♠ K♠ Q♠ J♠ 10♠**.
* **Straight flush**: Vyf opeenvolgende kaarte van dieselfde soort. *Byvoorbeeld:* '***
* **Four of a kind*': Ook *carré* of *quads* genoem, vier kaarte van dieselfde waarde. *Byvoorbeeld:* **4♣  4♠ **
* **Full house**: Drie kaarte van dieselfde waarde, gekombineer met twee kaarte van 'n andere soort met dieselfde waarde. *Byvoorbeeld:* ** 8♣  8♠  K♠**
* **Flush**: Vyf willekeurige kaarte van dieselfde soort. *Byvoorbeeld:* **K♠ J♠ 8♠ 4♠ 3♠**.
* **Straight**: *Straat*. Vyf in waarde opeenvolgende kaarte van willekeurige soort. (Die aas kan hier gebruik word as hoër as die Heer, of as één, dus laer as twee) *Byvoorbeeld:* ** 3♠ **
* **Three of a kind**: Ook *trips* of *set* genoem. Drie kaarte van dieselfde waarde. *Byvoorbeeld:* **7♣  7♠  2♠**
* **Two pair**: *Twee pare*, Twee kaarte van gelyke waarde, gekombineer met een paar kaarte van 'n ander gelyke waarde. *Byvoorbeeld:* **A♣  8♠ Q♠**.
* **One pair**: Een *paar*. Twee kaarte van dieselfde soort. *Byvoorbeeld:* ** 9♠ A♣ J♠ **
* **High card**: Ook bekend as *No pair* of *hoog*. Die hoogste kaart tel, waarby die twee as laagste en aas as hoogste kaart geld. In hierdie voorbeeld bestaan die hand uit "Ace high" oftewel "Aas hoog". *Byvoorbeeld:* ** 9♠ 5♣ 4♣**

As meer spelers die pot beveg en klaar is met hul insette, word hul hande getoon ("showdown"). Om die pot in so 'n geval te wen moet die speler al sy toe kaarte wys, selfs al het hy op die basis van één kaart al genoeg gedoen om die pot te wen.
Zach de Beer

[duimnael|300px|links|Die parlementêre koukus van die [Progressiewe Party in 1960 op die trappe voor die parlement. Voor: Walter Stanford, Harry Lawrence, Boris Wilson, Jan Steytler, Helen Suzman, Colin Eglin, Owen Williams. Agter: Ray Swart, Clive van Ryneveld, John Cope, Zach de Beer, Ronald Butcher.]]

**Zacharias Johannes de Beer** (Woodstock, Kaapstad, 11 Oktober 1928 – Clifton, Kaapstad, 27 Mei 1999) was 'n leier van die Progressiewe Federale Party en Demokratiese Party.

Hy ontvang sy skoolopleiding aan die Diocesan College School (Biskoppe) in Rondebosch, Kaapstad waarna hy hom as dokter aan die Universiteit van Kaapstad bekwaam. Hy begin sy loopbaan as huisarts in die Groote Schuur-hospitaal in 1952 en is in privaat praktyk van 1953 tot 1959. Hy is op 29 Maart 1953 met Maureen, dogter van die VP-leier, Koos Strauss, getroud. 'n Seun en 'n dogter is uit dié huwelik gebore.

De Beer se openbare loopbaan begin met die verkiesing van 1953 waarin hy lid van die Parlement vir die Verenigde Party word vir Maitland in die Kaapse Skiereiland. Hy stig saam met ander progressiewes die Progressiewe Party in 1959, maar verloor sy setel, Maitland in die daaropvolgende verkiesing in 1961 toe hy slegs die derde meeste stemme kry: A. Hickman van die V.P. 4&nbsp;610, die onafhanklike Frank Waring (wat hom later by die Nasionale Party aansluit en 'n minister in dr. H.F. Verwoerd se kabinet word) 3&nbsp;703 en De Beer 1&nbsp;688.

Hy wend hom tot die privaat sektor en word direkteur van P.N. Barrrett Co. (Suid-Afrikaanse reklamekontrakteurs) waar hy bly van 1962 tot 1967. Die volgende jaar sluit hy aan by die Anglo-American Corporation, waar hy bestuurder is van 1970 tot 1972 en raadslid van 1974. Hy was 'n tyd lank besturende direkteur van die Anglo American-myn Nchanga Consolidated Copper Mines in Zambië.

Colin Eglin is met die bedanking van Frederik van Zyl Slabbert in 1986 eenparig as partyleier verkies, maar hy is in 1988 opgevolg deur De Beer. Die verkiesing van 1987 is gekenmerk deur die onafhanklike kandidate Wynand Malan, dr. Denis Worrall en dr. Esther Lategan, wat die N.P. die stryd aangesê het in onderskeidelik Randburg, Helderberg en Stellenbosch. Malan het gewen en Worrall het met net 39 stemme verloor. Lategan het met 1&nbsp;781 verloor op Stellenbosch, tradisioneel die hartland van Nasionalisme.

Ná die verkiesing stig Worrall die Onafhanklike Party en Malan en Lategan die Nasionale Demokratiese Beweging. Dié twee partye smelt op 8 April 1989 saam met die P.F.P. as die Demokratiese Party waarvan De Beer, wat destyds Volksraadslid vir Parktown was, saam met Worrall en Malan medeleier word. De Beer word later alleenleier en uiteindelik opgevolg deur Tony Leon. Hy bedank in 1994 en word Suid-Afrika se ambassadeur in Nederland.

De Beer sterf by sy huis in Kaapstad aan beroerte. Op sy begrafnis het Colin Eglin, wat die Verenigde Party saam met De Beer verlaat het om die Progressiewe Party te stig, gesê: "Sy verbintenis tot 'n eenvoudige, maar fundamentele liberale filosofie het soos 'n goue draad deur Zach se veelsydige loopbaan geloop."

## Publikasies 
* *Multi-Racial South Africa: the Reconciliation of Forces* (1960).
Groot-Antille

Die eilande van die Karibiese See, wat ook onder die term Wes-Indiese eilande saamgevat word, bestaan uit die Lucayan-argipel (Bahamas en die Turks- en Caicoseilande), die Klein-Antille en die **Groot-Antille** (Engels: *Greater Antilles*; Frans: *Grandes Antilles*; Haïtiaanse Kreools: *Gwo Zantiy*; Jamaikaanse Patois: *Grieta hAntiliiz*; Spaans: *Antillas Mayores*). Die Groot-Antille sluit Kuba, Jamaika, die Kaaimanseilande, Hispaniola met die lande Haïti in die weste en die Dominikaanse Republiek in die ooste, en Puerto Rico in. Die kleiner eilande in die omgewing van die vier groot eilande word soms as deel van dié eilandgroep beskou. Die Groot-Antille bestaan uit kontinentale rots, terwyl die Klein-Antille meestal uit jong vulkaniese rots of koraaleilande bestaan. Die Groot-Antille beslaan meer as 90% van Wes-Indië se oppervlakte en huisves ook meer as 90% van die bevolking.

duimnael|links|Ligging van die Groot-Antille (groen) in die Karibiese gebied
Die Groot-Antille was vroeër 'n strategies belangrike hawe onderweg na die Amerikas. In die koloniale tydperk, toe die oorheersing van die see 'n land se mag gedefinieer het, was die eilande slagvelde vir verskeie imperiale magte, veral Spanje, Frankryk, Nederland en die Verenigde Koninkryk. Die eilande is aan die begin gekoloniseer vir hul hulpbronne, maar het later as belangrike vasmeerpunte vir skepe op hul reis tussen Europa en die Nuwe Wêreld gedien. Met die opkoms van kommersiële lugrederye het die strategiese waarde van die eilande stadigaan verminder.

Die eilande kan in kontras gebring word met die Klein-Antille.

## Lande van die Groot-Antille 
* 
* 
* 
*  (Verenigde Koninkryk)
* 
*  (Verenigde State)

## Bronne 
*  

## Eksterne skakels 
*
SpVgg Erkenschwick

**SpVgg Erkenschwick** is 'n Duitse sokkerklub uit Oer-Erkenschwick in die deelstaat Noord-Rynland-Wesfale. In 1916 is die sportklub *Sportverein Erkenschwick* gestig en in 1918 is daar met *Emscher-Lippe-Spielverband* saamgesmelt om *Sportfreunde Erkenschwick* te vorm. In 1921 word daar weer saamgesmelt, hierdie keer met *Turn- und Leichtathletikverein TV Erkenschwick* om *TuS 09 Erkenschwick* te vorm. In 1922 het die klub se sokkerafdeling onafhanklik geraak en met die sokkerspelers van *Blau-Weiss Oer* saamgesmelt om *SpVgg Erkenschwick* te vorm.

Die klub het vanaf 1943 in die Gauliga Wesfale meegeding, destyds die hoogste vlak. Na die Tweede Wêreldoorlog het die span in die Oberliga Wes gespeel, wat weereens die hoogste vlak was.

In 1967 het die span die kwarteindstryd van die DFB-Pokal gehaal en met 1-3 teen FC Beiere München, die uiteindelike wenner, verloor.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Oscar Wolheim

**Oscar Wolheim** was stigterslid van die Liberale Party toe hy en ander vooraanstaande Engelse intellektuele die Verenigde Party in 1953 verlaat het. Hy was die Liberale Party se nasionale voorsitter. Wolheim was ook die eerste hoof van die Cape Flats Distress Association, wat gestig is om veral bruin mense wat gedwonge na die Kaapse Vlakte verskuif is, by te staan.
Maquis-bossieveld

duimnael|250px|Maquis in Korsika
**Maquis** (Frans) of **macchia** (Italiaans; meervoud *macchie*) is 'n bossiestruikveldbioom in die Mediterreense lande. Dit bestaan tipies uit diggroeiende immergroen bossies soos salie, jenewer en mirt. Dit is in baie opsigte soortgelyk aan heide maar met hoër struike, tipies 2-4 m hoog teenoor 0,2-1 m vir heide. 'n Soortgelyke habitattipe in Noord-Amerika wat bekend staan as chaparral; die spesies bossies of struike is egter verskillend. Maquis herinner ook aan die Kaapse Fynbos, Matorral in Chili en Kwongan in Australië.

Die naam kom van die meervoud van die Italiaans *macchia* of ruigte. Dit word baiekeer geassosieer met Korsika, maar dit word ook op die vasteland aangetref.

Alhoewel maquis per definisie 'wild' is, is die voorkoms daarvan in baie gebiede as gevolg van menslike vernietiging van natuurlike woudbedekking, hoofsaaklik deur gereelde veldbrande wat jong bome keer om groot te word. Dit is geneig om in droë, rotsagtige gebiede voor te kom waar slegs droogtebestande plante floreer.

Die geweldig digte aard van maquis het dit ideale skuil plek vir struikrowers en guerrilla's gemaak, wat dit gebruik het om vir die owerhede weg te kruip. Dit het gelei tot die benaming *Maquis* vir die Franse weerstandsbeweging tydens die Tweede Wêreldoorlog.

## Verwysings
Noordelike Halfrond

duimnael|regs|300px|Die Noordelike Halfrond
duimnael|regs|300px|Skematiese voorstelling van die traagheidsirkels van lugmassas in die afwesigheid van enige ander kragte, bereken vir windsnelhede van ongeveer 50 tot 70 m/s. Let daarop dat die rotasie presies teenoorgesteld is aan wat normaalweg ondervind word met lugmassas in weerstelsels om laagdrukstelsel soos in siklone

Die **Noordelike Halfrond** is die helfte van 'n planeet se oppervlak wat noord van die ewenaar lê. Op Aarde bevat die Noordelike Halfrond meeste van die landmassa en ongeveer 88-90% van die menslike bevolking.

In die gematigde dele van die halfrond duur winter van Desember tot Maart. Winter kan egter reeds in September begin en tot Mei of selfs Junie duur in die arktiese gebiede en somer van Junie tot September. 

Die Aarde se perihelion, waartydens orbitale beweging die vinnigste is, vind in Januarie plaas. 'n mens sou dus kon verwag dat noordelike winters korter behoort te wees en meer gematig as in die Suidelike Halfrond by ekwivalente breedtegrade, maar in praktyk kompenseer die matigende invloed van die Suidelike Halfrond oseane vir die effek. Tropiese gebiede is geneig om 'n nat seisoen in die 'somer' maande te hê en 'n droë seisoen in die 'winter' maande. 

Gebiede noord van die poolsirkel sal in die somer dae ondervind waar die son glad nie onder gaan nie en in die winter dae wanneer die son nooit opkom nie. Die hoeveelheid dae wat dit gebeur wissel van een dag vir plekke op die poolsirkel en verskeie maande naby die Noordpool self.

As gevolg van die Coriolis effek waai winde in siklone in die Noordelike Halfrond linksom (teen-kloksgewys) terwyl dit in die Suidelike Halfrond regsom (kloksgewys) waai.

## Kyk ook 
* Seisoene
* Sonstilstand en nagewening
* Kreefskeerkring
* Suidelike Halfrond
TuRU Düsseldorf

**TuRU Düsseldorf** is 'n sokker- en handbalklub uit Düsseldorf, die hoofstad van die deelstaat Noord-Rynland-Wesfale in Duitsland.

Die klub het in 1919 ontstaan met die samesmelting van die klubs *Düsselsdorfer FK Union* (gestig in 1905 as 'n samesmelting van *Vorwärts Düsseldorf* en *Borussia Düsseldorf*), *VfR Düsseldorf* (voor 1916 bekend as *SC Athen Düsseldorf*) en *Friedrichstädter TV 1880*. 

Die klub se beste jare was voor die Tweede Wêreldoorlog, want tydens die 1930’s en 1940’s het die klub vir 7 seisoene in die Gauliga Neder-Ryn, destyds die hoogste vlak, meegeding. Die klub se grootste prestasie was egter toe dit die kwarteindstryd om die Duitse titel in 1925 bereik het (1-4 teen Hertha BSC Berlyn).

Die klub se handbalafdeling is een van die beste in Duitsland.

## Onlangse ligaplekke 
## Eksterne skakels 
* Amptelike klubblad 
*Abseits Guide to German Soccer
58 v.C.

## Gebeure 
* In die tydperk tussen 58 en 51 v.C. verower Gaius Julius Caesar die res van Gallië.
*Rome lyf Siprus in. Aan koning Ptolemeüs, Ptolemeüs XII se onwettige broer, word die hoëpriesterskap in Paphos aangebied, maar hy pleeg selfmoord.
* Sirië word 'n Romeinse konsulêre provinsie.
* In Egipte ontstaan onrus omrede Ptolemeüs XII sy broer op Siprus nie help nie. Ptolemeüs XII word verdryf en Berenice IV word regerende koningin.
## Geboortes 
* 30 Januarie – Livia Drusilla, eggenote van C. Octavianus, die latere Romeinse keiser Augustus († 29 n.C.)

## Sterftes 
*Ptolemeüs van Siprus.

## Verwysings